
PARLAMENTUL ROMÂNIEI

CAMERA DEPUTAŢILOR

	Comisia pentru politică  economică,

 reformă şi privatizare
	
	Bucureşti, 

Nr. 21/262/31.08.2005   

	
	
	


R  A  P  O  R  T    

asupra proiectului de Lege pentru aprobarea Ordonanţei de urgenţă a Guvernului nr. 93/2005 privind unele măsuri pentru atragerea de investitori în vederea realizării situaţiei specifice de la S.C.  DAEWOO Automobile României – S.A., Camera Deputaţilor fiind Cameră decizională (PLx 318/2005).


În conformitate cu prevederile art. 89 şi 108 din Regulamentul Camerei Deputaţilor, republicat, Comisia pentru politică economică, reformă şi privatizare a fost sesizată, spre dezbatere şi avizare în fond, în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr. 93/2005 privind unele măsuri pentru atragerea de investitori în vederea realizării situaţiei specifice de la S.C.  DAEWOO Automobile României – S.A. , Camera Deputaţilor fiind Cameră decizională, trimis cu adresa nr. PLx 318/26.07.2005.


 La întocmirea prezentului raport, Comisia a avut în vedere avizele favorabile:

             - Avizul nr. 949/15.07.2005 al Consiliului Legislativ;


   - Avizul nr. 23/116/30.08.2005 al Comisiei pentru industrii şi servicii.


  Proiectul de lege prevede instituirea unor măsuri pentru atragerea de investitori în vederea rezolvării situaţiei specifice de la Societatea Comercială DAEWOO Automobile României – S.A., în scopul acoperirii onorariilor aferente contractelor de asistenţă din bugetul Oficiului Participaţiilor Statului şi Privatizării în Industrie, în limita aprobată pentru anul în curs, prin derogare de la prevederile legale incidente aplicabile instituţiilor publice implicate.

Potrivit prevederilor art. 60 din Regulamentul Camerei Deputaţilor, republicat, membrii Comisiei au examinat acest proiect de lege în şedinţa din data 31 august 2005.
       Proiectul de lege face parte din categoria legilor ordinare, potrivit prevederilor art. 73 alin. (1) din Constituţia României, republicată.


La dezbaterea proiectului au participat, în conformitate cu prevederile art. 51 şi 52 din Regulamentul Camerei Deputaţilor: reprezentanţii Ministerului Finanţelor Publice: doamna Elena Ianda – director general adjunct şi doamna Lucica Diaconescu – şef serviciu,  Ministerului Economiei şi Comerţului - OSPI: domnul Robert Neagoe – director general, domnul Alexe Alexandru – director general şi doamna Mihaela Preda – expert.

           La lucrările comisiei au fost prezenţi 23 deputaţi, din totalul de 23 membri ai comisiei.


Raportul comisiei a fost adoptat cu 23 din voturile celor prezenţi.


Proiectul de lege a fost adoptat de Senat în şedinţa din data de 25 iulie 2005.


Potrivit art. 75 din Constituţia României, republicată, şi a art. 86 din Regulamentul Camerei Deputaţilor, Camera Deputaţilor este Cameră decizională.

În urma dezbaterii, Comisia propune cu unanimitate de voturi aprobarea, în forma adoptată de Senat, a proiectului de Lege pentru aprobarea Ordonanţei de urgenţă a Guvernului nr. 93/2005 privind unele măsuri pentru atragerea de investitori în vederea realizării situaţiei specifice de la S.C.  DAEWOO Automobile României – S.A.
            PREŞEDINTE,

              Mihai Tudose  

                        


   SECRETAR,                                                

             


       Nicula Vasile Cosmin










      Consilier parlamentar







                   Alina Hodivoianu










       Experţi parlamentari:










       Alina Ailenei










       Răzvan Condurăţeanu

C ă t r e,





 BIROUL  PERMANENT  AL





 CAMEREI  DEPUTAŢILOR

Vă înaintăm, alăturat, RAPORTUL asupra proiectului de Lege  pentru aprobarea Ordonanţei de urgenţă a Guvernului nr. 93/2005 privind unele măsuri pentru atragerea de investitori în vederea realizării situaţiei specifice de la S.C.  DAEWOO Automobile României – S.A., trimis cu adresa nr. PLx 318/26.07.2005, Camera Deputaţilor fiind Cameră decizională.
PREŞEDINTE,

MIHAI  TUDOSE

